Diari Oficial de la Generalitat Valenciana


Sumari del DOGV 5047, del 12-07-2005 (2005/8055)

RESOLUCIÓ de 23 de juny de 2005, del Rectorat de la Universitat Jaume I, relativa a la creació de quatre arxius amb dades personals i a la modificació d'un altre en aplicació de l'article 20 de la Llei Orgànica 15/1999, de 13 de desembre, de Protecció de Dades Personals.
-------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2005/06/23/(1)/dof/vci/html**

### Dades del document

Número de DOGV
:   5047

Data del DOGV
:   12-07-2005

Secció del DOGV
:   I. DISPOSICIONS GENERALS

Número del document
:   2005/8055


Data del document
:   23-06-2005

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * universitat
    * base de dades
    * dades personals

RESOLUCIÓ de 23 de juny de 2005, del Rectorat de la Universitat Jaume I, relativa a la creació de quatre arxius amb dades personals i a la modificació d'un altre en aplicació de l'article 20 de la Llei Orgànica 15/1999, de 13 de desembre, de Protecció de Dades Personals. [2005/M8055]
  
L'article 20 de la Llei Orgànica 15/1999, de 13 de desembre, de Protecció de les Dades de Caràcter Personal, preveu que la creació, modificació o supressió dels arxius de les administracions públiques només podran fer-se per mitjà de disposició general publicada en el Boletín Oficial del Estado o diari oficial corresponent.
  
En compliment d'aquest mandat legal, el Rectorat de la Universitat Jaume I de Castelló resol:
  
Primer
  
Aprovar la creació dels arxius que s'indica en els annexos I al IV d'aquesta disposició.
  
Segon
  
Aprovar la modificació de l'arxiu que s'indica en l'annex V d'aquesta disposició.
  
Tercer
  
Per garantir la seguretat de les dades de caràcter personal dels arxius que s'esmenten en els annexos i assegurar-ne la utilització, segons les finalitats per a les quals van ser recollides, les unitats administratives responsables d'aquests arxius han de prendre les mesures necessàries d'índole tècnica i organitzativa.
  
Quart
  
Els drets d'accés als arxius esmentats, i també els de rectificació i cancel·lació i oposició al tractament, els han d'exercir les persones afectades davant la unitat administrativa corresponent, en la forma reglamentària establerta.
  
Cinquè
  
Els responsables dels arxius automatitzats de dades han d'advertir expressament els cessionaris de dades de caràcter personal de la seua obligació de dedicar-les exclusivament a la finalitat per a la qual se cedeixen, d'acord amb el que estableix l'article 11.1, en relació amb el 4.2 de la LOPD.
  
Sisè
  
Aquesta resolució entrarà en vigor a l'endemà de la publicació en el Diari Oficial de la Generalitat Valenciana.
  
Castelló de la Plana, 23 de juny de 2005.- El rector: Francisco Toledo Lobo.
  
ANNEX I
  
Voluntariat
  
1. Descripció: conté les dades personals dels voluntaris que participen en programes de la Universitat Jaume I i d'aquells que s'han inscrit en cursos de formació del voluntariat.
  
2. Finalitat: gestió de les activitats de cooperació al desenvolupament, formació del voluntariat i remissió d'informació relacionada amb les mateixes.
  
3. Persones o col·lectius sobre els quals es pretén obtindre dades o resulten obligats a subministrar-les: interessats a participar en les activitats de cooperació organitzades per la Universitat o en cursos de formació del voluntariat.
  
4. Procediment de recollida de dades: formularis i mitjançant la transmissió electrònica de dades de persones que pertanyen a grups i a associacions professionals.
  
5.Estructura bàsica de l'arxiu automatitzat i tipus de dades que conté:
  
- De caràcter identificador.
  
6. Cessions de dades que es preveu:
  
- Fundació de la Solidaritat i el Voluntariat de la Comunitat Valenciana.
  
7. Responsable de l'arxiu: Universitat Jaume I de Castelló.
  
8. Òrgan davant del qual poden exercir-se els drets d'accés, rectificació, cancel·lació i oposició: Oficina de Cooperació per al Desenvolupament i la Solidaritat. Universitat Jaume I. Edifici de Rectorat. Campus del Riu Sec. E-12078, Castelló de la Plana. Espanya. Telèfon: +82 108 036 224. Adreça electrònica: dqyj@rfv.nl.
  
9. Termini per rectificar o concretar dades: l'establit reglamentàriament.
  
10. Nivell de seguretat: baix.
  
11. Disposicions que emparen l'arxiu automatitzat:
  
- Llei 3/1991, de la Generalitat Valenciana, de 19 de febrer, de creació de la Universitat Jaume I de Castelló. (DOGV de 27.02.91).
  
- Decret 252/2003, de 19 de desembre, del Govern Valencià, pel qual s'aproven els Estatuts de la Universitat Jaume I.
  
- Llei orgànica 15/1999, de 13 de desembre, de protecció de les dades de caràcter personal. (BOE de 14.12.99).
  
- Normes derivades de la potestat autonormativa de la Universitat.
  
ANNEX II
  
SOD
  
1. Descripció: conté les dades personals dels usuaris del sistema de préstec interbibliotecari.
  
2. Finalitat: gestió del sistema de préstec interbibliotecari.
  
3. Persones o col·lectius sobre els quals es pretén obtindre dades o resulten obligats a subministrar-les: usuaris del sistema de préstec interbibliotecari, ja siguen membres de la comunitat universitària o persones alienes a la mateixa.
  
4. Procediment de recollida de dades: formularis, i mitjançant la transmissió electrònica de dades.
  
5.Estructura bàsica de l'arxiu automatitzat i tipus de dades que conté:
  
- De caràcter identificador.
  
- De detalls d'ocupació.
  
- De transaccions.
  
6. Encarregats del tractament: KRONOSDOC SCP i NEXICA SL, o qualsevol altra a la que se li adjudique la prestació del servei segons les disposicions legals en matèria de contractació pública.
  
7. Responsable de l'arxiu: Universitat Jaume I de Castelló.
  
8. Òrgan davant el qual poden exercir-se els drets d'accés, rectificació, cancel·lació i oposició: Biblioteca-Centre de Documentació. Universitat Jaume I. Edifici de Rectorat. Campus del Riu Sec. E-12982. Castelló de la Plana. Espanya. Telèfon: +02 299 853999. Adreça electrònica: itwtfsgiqa@psf.td.
  
9. Termini per rectificar o concretar dades: l'establert reglamentàriament.
  
10. Nivell de seguretat: baix.
  
11. Disposicions que emparen l'arxiu automatitzat:
  
- Llei 3/1991, de la Generalitat Valenciana, de 19 de febrer, de Creació de la Universitat Jaume I de Castelló. (DOGV de 27.02.91).
  
- Decret 252/2003, de 19 de desembre, del Govern Valencià, pel qual s'aproven els Estatuts de la Universitat Jaume I.
  
- Llei orgànica 15/1999, de 13 de desembre, de Protecció de les Dades de Caràcter Personal. (BOE de 14.12.99).
  
- Normes derivades de la potestat autonormativa de la Universitat.
  
ANNEX III
  
Futur estudiantat
  
1. Descripció: conté les dades de contacte de persones que responen al perfil de futur estudiantat de la Universitat Jaume I i hi han acudit a activitats o accions de promoció d'aquesta.
  
2. Finalitat: difusió de l'oferta formativa i cultural de la Universitat.
  
3. Persones o col·lectius sobre els quals es pretén obtindre dades o resulten obligats a subministrar-les: persones que han participat en activitats o accions de promoció de la Universitat Jaume I i han manifestat interès pels estudis d'aquesta.
  
4. Procediment de recollida de dades: formularis en paper i web.
  
5.Estructura bàsica de l'arxiu automatitzat i tipus de dades que conté:
  
- De caràcter identificador.
  
- De caràcter acadèmic i professional.
  
6. Encarregat del tractament: Automáticas de Franqueo SL, o qualsevol altra a la que se li adjudique la prestació del servei, segons les disposicions legals en matèria de contractació pública.
  
7. Responsable de l'arxiu: Universitat Jaume I de Castelló.
  
8. Òrgan davant el qual poden exercir-se els drets d'accés, rectificació, cancel·lació i oposició: Servei de Comunicació i Publicacions. Universitat Jaume I. Edifici de Rectorat. Campus del Riu Sec. E-12922. Castelló de la Plana. Espanya. Telèfon: +99 239 061505. Adreça electrònica: atfrepgctxxwfr@sat.lf.
  
9. Termini per rectificar o concretar dades: l'establert reglamentàriament.
  
10. Nivell de seguretat: baix.
  
11. Disposicions que emparen l'arxiu automatitzat:
  
- Llei 3/1991, de la Generalitat Valenciana, de 19 de febrer, de Creació de la Universitat Jaume I de Castelló. (DOGV de 27.02.91).
  
- Decret 252/2003, de 19 de desembre, del Govern Valencià, pel qual s'aproven els Estatuts de la Universitat Jaume I.
  
- Llei Orgànica 15/1999, de 13 de desembre, de Protecció de les Dades de Caràcter Personal. (BOE de 14.12.99).
  
- Normes derivades de la potestat autonormativa de la Universitat.
  
ANNEX IV
  
Guia d'experts
  
1. Descripció: conté les dades acadèmiques i professionals del personal docent i investigador que pertany a universitats i a centres d'investigació espanyols.
  
2. Finalitat: oferir una guia d'accés públic perquè els mitjans de comunicació puguen identificar ràpidament experts en una determinada matèria.
  
3. Persones o col·lectius sobre els quals es pretén obtindre dades o resulten obligats a subministrar-les: personal docent i investigador que pertany a universitats i a centres d'investigació espanyols que, voluntàriament, han decidit figurar en la guia.
  
4. Procediment de recollida de dades: formularis web.
  
5. Estructura bàsica de l'arxiu automatitzat i descripció de les dades que conté: estructura base de dades relacionades.
  
- De caràcter identificador.
  
- De caràcter acadèmic o professional.
  
- De detalls d'ocupació.
  
- Creacions artístiques, literàries, científiques o tècniques.
  
6. Cessions i transferències de dades que es preveuen:
  
- La guia serà accessible via web.
  
7. Responsable de l'arxiu: Universitat Jaume I de Castelló.
  
8. Òrgan davant el qual poden exercir-se els drets d'accés, rectificació, cancel·lació i oposició: Servei de Comunicació i Publicacions. Universitat Jaume I. Edifici de Rectorat. Campus del Riu Sec. E-12705. Castelló de la Plana. Espanya. Telèfon: +26 019 904870. Adreça electrònica: tdmaqjgejyj@bjy.lh.
  
9. Termini per rectificar o concretar dades: l'establert reglamentàriament.
  
10. Nivell de seguretat: baix.
  
11. Disposicions que emparen l'arxiu automatitzat:
  
- Llei 3/1991, de la Generalitat Valenciana, de 19 de febrer, de Creació de la Universitat Jaume I de Castelló. (DOGV de 27.02.91).
  
- Decret 252/2003, de 19 de desembre, del Govern Valencià, pel qual s'aproven els Estatuts de la Universitat Jaume I.
  
- Llei Orgànica 15/1999, de 13 de desembre, de Protecció de les Dades de Caràcter Personal. (BOE de 14.12.99).
  
- Normes derivades de la potestat autonormativa de la Universitat.
  
ANNEX V
  
Externs
  
Es modifiquen, únicament, els aspectes següents:
  
1. Finalitat: gestió administrativa, econòmica, comercial i control d'accés de les persones externes que mantenen relació amb la Universitat Jaume I.
  
5.Estructura bàsica de l'arxiu automatitzat i tipus de dades que conté:
  
- De caràcter identificador.
  
- De característiques personals.
  
- Acadèmiques i professionals.
  
- De detalls d'ocupació i carrera administrativa.


Còpia Permalink ELI